
_______________________________________________________________
«5100 m/s». Idea original: Joan Català Direcció: Iris Heitzinger, Joan Català Creació i interpretació: Cecilia Colacrai, José Luis Redondo, Joan Català, Nathalie Remadi, Natxo Montero, Sergio González Composició i interpretació musical: Miquel Vich, Rubén Martínez Orio (Frames Percussion) Escenografia: Joan Català Vestuari: Kwazy, Fil i Agulla - Mataró Espai i disseny lumínic: Joana Serra, Guillem Gelabert Disseny del so / concepció sonora: Gerard Valverde, Miquel Vich, Rubén Martínez Orio Seguiment audiovisual i fotogràfic: Tristán Pérez-Martín Producció: Agnés Forn, Ute Classen Agraïments: Jordi Casanovas, Elena Carmona, Martí Soler, Pablo Carratalà, Pablo Martínez Oliete, Talleres Juan Català, Ania Buraczynska, Armando Rabanera Muro, Roser Tutusaus. Coproducció Grec 2020. Sala Maria Aurèlia Capmany, Mercat de les Flors, Barcelona. Del 20 al 22 juliol.

_______________________________________________________________
Per què volen els avions?

Joan Català presentarà el seu «5.100 m/s» al Mercat de les Flors la temporada vinent. Però el que va ensenyar dilluns ja era molt suggeridor. En mitja hora ensenyava el perímetre del metall; pràcticament ni el tocaven. Però ja es percep la mateixa sensibilitat que els seus dos anteriors muntatges: «Pelat» (a partir d’un tronc per penjar cables elèctrics) i «Menar» (amb unes cordes). Ara vol treballar el ferro, que és l’ofici de la família, i per això hi ha l’enclusa omnipresent i les planxes. Una barra d’uns cinc metres serveix per fer equilibris i sobretot jugar amb la frontera i el límit. La sonoritat es desplega principalment en directe microfonant peces de ferro. Molt de ferro, però, en canvi, molt més aire.

El joc poètic amb els elements més aspres (la bata de la feina, els sargents, la barra de ferro) els moviments més quotidians (vestir-se), palpar el pes del metall transporta a la pregunta mes etèria: Per què volen els ocells? (Una pregunta retòrica que ressona amb un programa de televisió d'entrevites i denúncia oberta a les altres mirades). ¿Com una peça de ferro pot sortir projectada i sorprendre's amb l'aire? La planxa pintada amb guix com si fossin unes ales sintonitzen amb el treball de circ i dansa «Falaise» o «Là» dels Baró d'Evel. L'ús sonor del material d'estudi coincideix amb el solo de «Fang» de Quim Giron. En aquests 30 minuts la sonoritat és pràcticament absoluta, té quasi més jerarquia que l'element del ferro i l'acrobàcia, fins i tot en el silenci. Corprenedora connexió.

El gust per treballar el material menys poètic, aparentment, entronca amb el treball de Jordi Galí («Abscisse») i també de Magi Serra («La mesura del detall»). Des del moviment, el circ agafa embranzida i s'hi familiaritza: ahir eren cosins; avui ja són germans.
Jordi Bordes, Recomana, 22 juliol 2020

